"Английският съсед" става тв сериал - Развлечения | Vesti.bg\n"Английският съсед" става тв сериал\nШестсериен телевизионен сериал по популярния роман "Английският съсед" от Михаил Вешим започва да снима Българската национална телевизия\n21 юли 2010, 18:39\nПърви снимачен ден, авуст 2010 г -отдясно: Лесли Грантам, Татяна Лолова, Дочо Боджаков, Николай Урумов\nТ�е �евизионен сериал по много популярния роман "Английският съсед" от Михаил Вешим започва да снима Българската национална телевизия (БНТ).\nБританският актьор Лесли Грантъм ще изпълни централната роля в шестте серии, режисирани от Дочо Боджаков. Снимките започват в края на юли.\nЗа себе си авторът на романа, който е написал сценария няколко години преди романа и отдавна очаква снимките на филма, казва:\n"Mиxaил Вeшим e cмeнил много пpофecии, но caмо нa eдно paботно мяcто - в peдaкциятa нa в. „Cтъpшeл". Taм e бил момчe зa вcичко, доcтaвчик нa aлкоxол, оpгaнизaтоp нa бaнкeти и шофьоp нa глaвния peдaктоp. В момeнтa обaчe той глaвeн peдaктоp и шофьоp нa caмия ceбe cи. В cвободното cи вpeмe e уcпял дa нaпишe много фeйлeтони, xумоpиcтични paзкaзи и cмeшни книги..."\nКогато книгата излезе през 2008 г., авторът я рекламираше така: "Една нашенска история, която се чете на един дъх и с усмивка. Не вулгарен роман, а просто смешен. Авторът декларира, че читател, който си купи книгата и не се засмее, ще получи парите си обратно в двоен размер."\nА ето разказът му за това как е възникнала историята: "Преди години бях до Камчия на море, случайно се заприказвахме с един местен човек, който ми разказа историята на един такъв англичанин: "Абе, тука в едно село е дошъл един англичанин, много е работен. Пита има ли тракторист, да му изоре двора, обаче трактористът пиян по цял ден, къде ще ти изоре. Англичанинът си купува трактор и почва сам да оре.\nАко искаш някой да ти докара дърва, търсиш англичанина, ако ти затъне колата в кал, англичанинът ще дойде с трактора да ти я извади. Взима им пари на селяните, ама казва, "съобразно стандарта".\nА нашите само седят в кръчмата и викат: "Тоя капиталист е дошъл да ни зароби тука"... Викам си, гледай каква работа! И почва да ми бръмчи тази идея, като трактора на англичанина."\nИрен Кривошиева, ярка звезда на българското кино от 80-те години, участвала в 24 филма ("Хотел Централ", "Романтична история", "Не се сърди, човече", "Само ти, сърце...", "Аз, графинята"), живее в САЩ и ще се снима след близо 20-годишна пауза.\nВ другите роли са ангажирани Татяна Лолова, Биляна Петринска, Николай Урумов, Кръстьо Лафазанов, Красимир Доков, Валентин Танев, Станка Калчеваи др.\nТова не е книга за англичаните, а за българите през техния поглед. Авторът казва, че един критик забелязал - "Английският съсед" е като"Бай Ганьо", само че обърнат обратно- там Бай Ганьо тръгва по Европата, а при мен един европеец идва у нас и се среща с ганьовското в нашия манталитет.\nИзключително смешната, но не само смешна история се разиграва в село Плодородно, някъде в България. Жителите му са хора в разцвета на силите си, но желанието им за работа е в упадък. Не искат да печелят от земята си, а от тотото.\nЗатова доматите им са турски, морковите - македонски, а ракията - шотландска. Шотландската ракия се сервира в местния бар "Лондон". Там сред редовните посетители е и българинът Нотингам Форест, поискал да се казва така заради любимия си английски футболен тим.\nЕдин ден в Плодородно пристига истински англичанин, който си купува къща. После купува и трактор, за да разоре изоставените буренясали "парцели". Докато той бръмчи с трактора, в главитe на съселяните му бръмчат други идеи...\nЗрителите ще видят какво се случва, та поданикът на Нейно Кралско Величество си сгъва шапка от вестник "Гардиън", почва да ругае британския парламент и говори против монархията...\nДочо Боджаков е режисьор на "Ти, който си на небето" (1990) - по романа "Балада за Георг Хених" на Виктор Пасков, един от най-високо оценените и от публика, и от кинематаграфистите български филми. Негови са също "Памет" (1985), "Кладенецът" (1991), "Духът на баща ми", както и 7-серийният "Патриархат" (2005) по сценарий на Георги Мишев, бащата на Михаил Вешим.\nМихаил Вешим Английският съсед Дочо Боджаков


Венцислав Стефанов: "Славия" ще продаде Петко Христов за повече от милион евро - Спорт - Дневник\nВенцислав Стефанов: "Славия" ще продаде Петко Христов за повече от милион евро\n14:11, 16 юли 17 , 3682\nПрезидентът на "Славия" Венцислав Стефанов разкри подробности около трансфера на юношеския национал Петко Христов. Централният защитник отдавна е следен от "Фиорентина" и до няколко дни трябва да финализира преминаването си в Италия.\n"Трансферът е за доста пари, но няма да изпадам в подробности. Питате ме дали става въпрос за милион евро, не - за повече е. Те ще бъдат платени на три транша", каза Стефанов.\nСпоред боса на белите Христов ще пътува в близките дни до Италия, като най-късно в сряда трансферът ще бъде факт.\n"Имаше интерес още от "Зенит" и "Вердер", но Петко избра Италия. Той има огромен потенциал и тепърва ще го показва", добави президентът на "Славия".\nВ събота вечерта централният защитник изигра последния си мач за "Славия" при равенството 1:1 с ЦСКА. След двубоя той заяви, че трансферът е сбъдната мечта.\n"Още не знам много подробности, дали ще играя за първия или втория отбор. Договорът ще е за три години. Знам, че са ме гледали на европейското за юноши", каза защитникът.\n"Фиорентина" привлече Петко Христов с договор за пет години\n"Славия" открадна точка от ЦСКА в дербито на първия кръг\n09:22, 27 яну 21 / България 32\n09:07, 27 яну 21 / България 63\nРейтинг: 2093 14:15, 16 юли 17 Неутрално\nБраво и дано се утвърди.\nРейтинг: 4249 16:07, 16 юли 17 Любопитно\nЧичо Венци ще направи пачка.Иначе пожелавам успех на това младо момче в Италия-:)